Lav et referat af nedenstående tekst:

Tekst:
Der findes masser af regler og retningslinjer for håndtering af asbest. Men der findes ingen krav fra myndighederne om uddannelse i håndteringen af det kræftfremkaldende stof. Det fortalte TV2 Nord fredag . Der bør være undervisning Mens det er forskelligt, hvor meget eleverne på erhvervsuddannelserne ved om asbest, så mener Bjarne Laustsen (S), at der bør være mere undervisning på området. - Jeg synes, det er vigtigt, at man som håndværker har et kendskab til det farlige stof og håndteringen af det. Problemet er dog, at det kun er en fremtidig løsning. - Jeg mener også, at man bør tage hånd om dem, der allerede er uddannet, så de også kan få noget undervisning eller kursus i det. De skal også være på arbejdsmarkedet længe, og de bør også være rustet til håndteringen af det farlige stof, forklarer den nordjyske folketingspolitiker. Selvom folketingspolitikeren har mange års erfaring på Christiansborg og et ønske om at få asbest på skemaet på erhvervsuddannelserne, er det ikke noget, som han kan ændre på. - Det er partssystemet, der står for erhvervsuddannelsernes indhold, konstaterer han. Læs om partsstyresystemet her. Mystisk situation Også det nyvalgte folketingsmedlem Kristian Bøgsted (DD) bakker sin kollega op i, at der bør være undervisning på erhvervsuddannelserne i farlige stoffer. - Det virker meget mystisk, at man har regler om håndtering af asbest, men at man samtidig ikke har regler omkring uddannelse af håndtering af asbest. - Man kan jo ikke nødvendigvis som håndværker overholde de regler, hvis ikke man er uddannet i, hvordan man skal gøre det, understreger politikeren, der ligesom Laustsen har håndværksmæssig baggrund som montør i Vestas. Skulle partssystemet bag erhvervsuddannelserne beslutte sig for at sætte håndtering af farlige stoffer på de erhvervsstuderenes skema, tror det nye folketingsmedlem på, at det hjælpe mere end blot de unge. - Det vil hjælpe de unge mennesker med at beskytte sig. Og dermed vil vi også bedre kunne passe på os selv og vores natur, forklarer Kristian Bøgsted.

Referat:
På de danske erhvervsuddannelser er det op til skolerne selv, hvorvidt man ønsker at undervise i farlige stoffer som asbest.